Mayanê Şemeyî ke hewteyê 951. yê çalakîya xo de waşt Meydanê Galatasarayî de semedê persayîşê aqibetê merdimanê xo yê ke bi destê dewlete ameyî vînîkerdene, eşkerayîye bidê, no hewte zî raştê hêrişê polîsan ameyî.
Hemsereka Pêroyî ya HDPyî Pervîne Buldan, wekîlê Partîya Çep a Keske Cengîz Çîçek û Sirri Sureyya Onder û Kezbane Kanukçu Wekîlê TÎPî Amet Şik zî paştî daye dayîkan.
Mayê Şemeyî û pawitoxê heqanê merdiman reyna ameyî kelemçekerdene û destbendkerdene. Eşkerayîya nê hewteyî hetê Pervîne Buldane ra binê ablûqaya polîsan de ameye dayene.
Buldane vera hêrişan û qedexeyan hêrsê xo ard ziwan û vat ê do çirey têkoşînî cameverdê
